**ATASKAITA APIE KLAIPĖDOS MIESTO SAVIVALDYBĖS**

**2020 METŲ CIVILINĖS SAUGOS BŪKLĘ**

1. **Pavojingieji ir valstybinės reikšmės objektai Klaipėdos mieste**

Klaipėdoje yra 8 pavojingi objektai, 6 iš jų yra aukštesniojo lygio (AB ,Klaipėdos jūrų krovinių kompanija, AB ,,Klaipėdos nafta“, UAB Krovinių terminalas, KJKK „Bega“, suskystintųjų gamtinių dujų laivas-saugykla ir jo švartavimo prieplauka, UAB „Orion Global Pet“) ir 2 žemesniojo (UAB ,,Mestilla“ (rapsų aliejus), AB „Lietuvos geležinkeliai“ Krovinių vežimo direkcijos Kuro bazių valdymo centras).

16 valstybinės reikšmės objektų: Klaipėdos valstybinis jūrų uostas, Klaipėdos valstybinio jūrų uosto direkcija, VĮ „Klaipėdos regiono keliai“, AB „Klaipėdos nafta“, AB „Klaipėdos vanduo“, AB „Lietuvos geležinkeliai“ „Draugystės“ geležinkelio stotis, AB Lietuvos radijo ir televizijos centro Klaipėdos radijo ir televizijos stotis, Lietuvos banko Klaipėdos skyrius (bankas nėra išbrauktas iš Valstybinio pavojingų objektų registro kurį tvarko PAGD prie VRM) ir 8 AB LITGRID transformatorių pastotės.

1. **Savivaldybės kolektyviniai apsaugos statiniai**

Klaipėdoje kolektyviniais apsaugos statiniais numatytos 32 mokyklos (gimnazijos ir progimnazijos). Jos išsidėsčiusios po visą miestą. Į jas būtų galima priimti apie 54 000 gyventojų, tai yra daugiau, nei reikėtų pagal nustatytas normas. Nupirkta 300 vnt. sulankstomų žygio lovelių (norma 15 tūkst.) ir 300 vnt. miegmaišių vienam prioritetiniam kolektyvinės apsaugos statiniui aprūpinti (Prano Mašioto progimnazija).

1. **Bendradarbiavimo sutartys su ūkio subjektais dėl materialinių išteklių pasitelkimo**

Klaipėdos miesto savivaldybė sudariusi tarpusavio pagalbos sutartis su gretimomis Neringos ir Klaipėdos rajono savivaldybėmis. Taip pat yra sudaromos pagalbos sutartys ir su ūkio subjektais. Šiuo metu sudarytos 22 sutartys (Lietuvos Raudonojo Kryžiaus draugija (savanoriai), UAB „Klaipėdos autobusų parkas“, UAB „Klaipėdos želdiniai“, UAB „Lemminkainen Lietuva“, BĮ „Klaipėdos paplūdimiai“, UAB „Biskvitas“, VĮ Klaipėdos valstybinio jūrų uosto direkcija, UAB „Ekonovus“, UAB „Švara ir dezinfekcija“, UAB „Klaipėdos želdiniai“ jungtinėje veikloje su UAB „Stebulė“, UAB „Klaipėdos želdiniai“, UAB „Vakarų švara“, UAB „Ecoservice Klaipėda“, UAB „Sorb Chem“, UAB „Parsekas“ jungtinėje veikloje su MB „Ecoportus“, UAB „Nuaras“, VšĮ „Būk mano draugas“, UAB „Klaipėdos autobusų parkas“ vakuuminių mašinų paslauga, UAB „Vakarų švara“, VšĮ „Grunto valymo technologijos“, UAB „Strėlė logistics“).

1. **Finansavimas**

Iš viso iš Priešgaisrinės gelbėjimo valdybos departamento gauta 66 400 eurų. Lėšos skirtos atlyginimams, prekėms ir paslaugoms. Klaipėdos miesto savivaldybė skyrė vienai naujai sirenai įsigyti 4392 eurus ir perspėjimo sirenų priežiūrai 5617 eurų. Taip pat iš savivaldybės biudžeto buvo skirta 19965 eurai 300 vnt. žygio lovelių ir 300 vnt. miegmaišiams įsigyti.

1. **Gyventojų perspėjimo sistemos**

Klaipėdoje veikia 50 sirenų. Iš esančių 35 priklauso ūkio subjektams, 15 yra Savivaldybės. 15 savivaldybės sirenų yra įjungiamos centralizuotai radijo bangomis iš pulto, esančio kabinete S. Daukanto g. 24.

Klaipėdos miesto savivaldybėje 3 pavojingi objektai pernai sumontavo papildomas sirenas, kad visiškai padengtų savo taršos zonas (AB „Klaipėdos nafta“ 4 vnt., KJKK „Bega“ 2 vnt. ir KLASCO 4 vnt.).

Skaičiuojama, kad įjungus visas sirenas apie 97,98 % miesto gyventojų turėtų girdėti jų kaukimą. Kita informavimo forma – trumpieji pranešimai į mobiliuosius telefonus. Vėlgi, žinučių išsiuntimas valdomas iš darbinio kompiuterio S. Daukanto g. 24. Problema, kad šią sistemą gyventojai patys privalo įdiegti į savo telefonus.

1. **Savivaldybės ekstremalių situacijų komisija**

Vadovauja Savivaldybės administracijos direktorius. Komisijoje yra 13 atstovų iš Savivaldybės administracijos, institucijų ir įstaigų valstybės tarnautojų ar darbuotojų. Pernai ESK buvo aktyvuota 17 kartų. Įvyko 3 planiniai (2019 m. ataskaitos pateikimas, pasiruošimas žiemos periodui, pasiruošimas pavasario ir vasaros periodui) ir 14 neplaninių ekstremalių situacijų komisijos posėdžių (dėl epidemijos).

1. **Savivaldybės ekstremaliųjų situacijų operacijų centras**

Vadovauja Savivaldybės administracijos direktoriaus pavaduotojas. Centre yra 40 narių. Pernai Ekstremaliųjų situacijų operacijų centras aktyvuotas 1 kartą (atsižvelgiant į Lietuvos Respublikos Vyriausybės 2020 m. vasario 28 d. Ekstremaliųjų situacijų komisijos posėdžio protokolą Nr. 73-3). Sušaukti 35 Ekstremaliųjų situacijų operacijų centro posėdžiai (dėl epidemijos).

**8. Civilinės saugos būklės patikrinimai ūkio subjektuose ir kitose įstaigose (švietimo)**

Buvo patikrinti 43 ūkio subjektai ir švietimo įstaigos (42 planiniai ir vienas neplaninis).41 įvertintas gerai, vienas patenkinamai (AB „Grigeo Klaipėda“ ) ir vienas nepatenkinamai („Saulėtekio“ progimnazija). Progimnazija po patikrinimo visus dokumentus susitvarkė. Neplaninis patikrinimas atliktas AB „Grigeo Klaipėda“ .

1. **Civilinės saugos pratybos, mokymai**

Pernai planuota pravesti vienas stalo civilinės saugos pratybas su pavojingu objektu KJKK „Bega“, bet dėl COVID-19 pandemijos jis neįvyko.

2 val. mokymai darbo vietoje dėl COVID-19 neįvyko.

Ūkio subjektų, švietimo įstaigų vadovai ir darbuotojai, atsakingi už civilinę saugą, mokosi Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos organizuojamuose kursuose. Pernai juos išklausė 95 žmonės.

**10. Gyventojų švietimas civilinės saugos klausimais**

Pravestas mokinių piešinių konkursas „Aukime saugūs“ ir viktorinos „Aš žinau, kaip būti saugiam ir padėti kitam“, bendradarbiaujant su Klaipėdos priešgaisrine gelbėjimo valdyba. Pernai buvo organizuota viktorina-susitikimas su vaikais „Saugios atostogos“.

**11. Savivaldybės teritorijoje kilę įvykiai, ekstremalieji įvykiai, ekstremaliosios situacijos**

Pernai visoje šalyje buvo paskelbta ekstremalioji situacija dėl COVID-19. Įvykių – 9 (pranešimai apie rastus sprogmenis).